**РЕПУБЛИКА СРПСКА**

**ГРАД ДЕРВЕНТА**

**ГРАДОНАЧЕЛНИК**

И З В Ј Е Ш Т А Ј

о реализацији Програма уређења градског

грађевинског земљишта у 2024. години

Дервента, октобар 2025. године

Скупштина града Дервента 21.08.2024. године на 32. сједници донијела је Програм уређења градског грађевинског земљишта у 2024. години којим је дефинисано припремање земљишта за изградњу и опремање комуналном инфраструктуром.

Припремање градског грађевинског земљишта обухвата послове и радове који претходе изградњи, а у које спадају:

* израда одговарајуће просторно - планске документације,
* рјешавање имовинско – правних односа,
* геодетска снимања са парцелацијом,
* израда техничке документације,
* санације терена,
* уклањање и измјештање постојећих комуналних грађевина и инсталација.

Опремање градског грађевинског земљишта обухвата изградњу комуналних грађевина и инсталација за заједничко и појединачно кориштење као што су:

* саобраћајне површине,
* јавна расвјета,
* дјечија игралишта,
* парковске површине,
* сабирна мјеста за отпадни материјал,
* изградња водоводне и канализационе мреже.

Начин уступања радова провођен је према условима и правилима прописаним посебним Законом и законима за поједине области.

Активности на опремању градског грађевинског земљишта у надлежности су Одјељења за стамбено-комуналне послове.

Програмом планирани радови на опремању изграђеног градског грађевинског и осталог грађевинског земљишта, који се финансирају из буџета града, који су реализовани, приказани су у табеларном прегледу групе улагања - називи пројеката.

Рекапитулација планираних и реализованих средстава

|  |  |  |  |  |  |  |
| --- | --- | --- | --- | --- | --- | --- |
| Ред. Бр | Опис | Капитални буџет | Суфицит | Буџет града | Укупно | Реализовано |
|  | Изградња саобраћајница:  Реконструкција дијела тротоара у Улици 1.маја, Изградња тротоара уз магистрални пут (од Улице 16.крајишке до кружног тока), Реконструкција тротоара у Улици краља Петра I поред Миленијума, Изградња тротоара у Улици Николе Тесле, асфалтирање крака Улице одред војводе Мишића, изградња дијела тротоара у Улици Јована Дучића, Вањско уређење друштвеног дома у Омерагићима, пресвлачење Улице поп Јовичина, реконструкција паркинга испред зграде Комитета, изградња тротоара у Мотајичкој улици, реконструкција дијела тротоара у Улици српске војске, Пресвлачење дијела Занатске улице, Пресвлачење дијела Радничке улице, асфалтирање крака Радничке улице, асфалтирање саобраћајнице у Сервисно – комуналном центру, aсфалтирање дијела Озренске улице, асфалтирање платоа између зграда у Улици патријарха Дожића, пресвлачење Спортске улице, пресвлачење Улице Петра Мећаве, пресвлачење дијела Улице косовских јунака, пресвлачење Омладинске улице, пресвлачење Церске улице, пресвлачење улица у Кинеској четврти, пресвлачење крака Улице ђенерала Драже | 350.000,00 | 700.000,00 | 260.000,00 | 1.310.000,00 | 758.316,20 |
|  | Изградња канализационе мреже у улици Стевана Синђелића и Новом насељу | 500.000,00 | 150.000,00 | 233.000,00 (концесионе накнаде  150.000 (Учешће грађана) | 1.033.000,00 | 377.921,93 |
|  | Изградња јавне расвјете у Пољу, улици Стевана Немање, Свиленграду, Цара Душана, Занатска, Младена Стојановића, Книнска, Мотајичка | 25.000,00 | 25.000,00 | 0,00 | 50.000,00 | 25.000,00 |
|  | Реконструкција водоводне мреже на раскрсници Улица Трг ослобођења, Ђенерала Драже, Патријарха Дожића и Одред војводе Мишића, као и улице 1. маја |  |  | 45.000,00 | 45.000,00 | 41.590,28 |
|  | Укупно | 875.000,00 | 875.000,00 | 688.000,00 | 2.438.000,00 | 1.202.828,41 |

СКУПШТИНА ГРАДА ДЕРВЕНТА

Број: Предсједник скупштине

Датум:

ОБРАЂИВАЧ: ПРЕДЛАГАЧ:

ОДЈЕЉЕЊЕ ЗА СТАМБЕНО- ГРАДОНАЧЕЛНИК

КОМУНАЛНЕ ПОСЛОВE