На основу члана 39. став 2. тачка 2. Закона о локалној самоуправи („Службени гласник Републике Српске“, број: 97/16, 36/19 и 61/21) и члана 37. став 2. тачка 2. Статута Града Дервента („Службени гласник града Дервента“ број: 6/21, 20/21 и 10/22), Скупштина града Дервента на \_\_\_. сједници, одржаној \_\_\_\_\_\_ 2025. године, доноси

**О Д Л У К У**

о спонзорству међународног Гранд финала „Ритам Европе“ у Дервенти

Члан 1.

Овом Одлуком одобрава се спонзорство међународног Гранд финала „Ритам Европе“, које ће се одржати 2026. године, у Дервенти.

Члан 2.

Овлашћује се Градоначелник Града Дервента, да у име и за рачун Града, потпише уговор о спонзорству са организатором манифестације из тачке 1. ове Одлуке, којим ће се дефинисати износ средстава, као и међусобна прва и обавезе.

Члан 3.

Ова Одлука ступа на снагу осмог дана од дана објављивања у „Службеном гласнику града Дервента“.

Број: ПРЕДСЈЕДНИК

Датум: СКУПШТИНЕ ГРАДА

Синиша Јефтић

О б р а з л о ж е њ е

Правни основ

Чланом 39. став 2. тачка 2. Закона о локалној самоуправи („Службени гласник Републике Српске“, број: 97/16, 36/19 и 61/21), прописано је да скупштина града доноси одлуке и друге опште акте и даје њихово аутентично тумачење, а исто је прописано и чланом 37. став 2. тачка 2. Статута Града Дервента („Службени гласник града Дервента“ број: 6/21, 20/21 и 10/22).

Разлози за доношење одлуке

„Ритам Европе“ је међународни музички омладински фестивал, посвећен музичким, култруним и сценским умјетностима младих из региона и Европе.

Представници Дервенте су на претходном међународном фестивалу освојили прво мјесто, те је тако Град Дервента стекао право да буде домаћин фестивала 2026. године.

Организовањем оваквог фестивала, град пружа подршку младим талентима, обезбјеђује се промоција града у свим областима и јача се међународна сарадња.

С обзиром на економски, културни и социјални утицај на локалну заједницу, који се постиже организацијом оваквог музичког фестивала, предлаже се Скупштини Града Дервента, доношење одлуке као у приједлогу.

ОБРАЂИВАЧ: ПРЕДЛАГАЧ:

Одјељење за привреду и ГРАДОНАЧЕЛНИК

друштвене дјелатности Игор Жунић